Aleksandra Xorjevskaya

Aleksandra Ivanovna Xorjevskaya ( rossiavon Александра Сергеевна Хоржевская ) tiyir rossiaf artowasik. Koe Odesa koe savsafo rossiafo gindaxo bak 1853 kobliyir. Bak 1887 koe Tomsk kser.

 Blirizva 
Vey oluafa yasa ke Xerson winka, tir nazbeikya ke pilkotik ke Odesa. Yasegon zo gaar ise mbi vayar.

Bak 1872 ko Swiza mallapir, vayatason va selaropa koe kotla ke Zürich. Banlize va Fritsch rijay dem rossiaf vayasik nobar, don tulon Vera Figner is Sofia Bardina.

Viele rossiafe bowere dirgar da rossiaf vayasik va Swiza di bulud ise ko Rossia di dimpid, pune Aleksandra Xorjevskaya bak santoleaksat ke 1874 ko Rossia dimpir.

Bak taneaksat ke 1875 koe Moskva koirubar aze va redusa aba ke Seltevaf Artowas Kotrossiaf grustaks tcoker.

Do Lidya Figner is Olga Lyubatovitc isu Vera berikya koe Moskva galbedupur.

Daditison va tufa mu artowasa tegira, va Aleksandr Tsitsianov artowasik ba 13/07/1875 fudjeson yerumar.

Azon va Moskva bulur aze koe Sakartvela galbedur aze va Kyiv levirubar lize rolayolton gu Vera Glebova blir.

Koe bana widava ba 09/09/1875 do Gesya Gelfman zo soper aze zo koflintar. Ba 14/03/1877 bal Jiz va 50 ke Sankt Peterburg nope pakera va kumsetusa tegira is platera va kevmadara is amuzera va memwedaf sanegaks gu alubda ta poana kobara zo lanzar. Gakera gu divblira ko koe Sibiria zo nuner. 

Bak santaneaksat ke 1877 ko Tyukalinsk koe Tobolsk winka zo rezgaler. Banlize va Feliks Volxovski kaikion toleon yerumar. Do in bak 1881 ko Tomsk zo arburer.

Bak 1887 banlize kser.

 Dere rupec 

 Vuestexa 
 (ru) Хоржевская Александра Сергеевна, Деятели революционного движения в России, М. : Всесоюзное общество политических каторжан и ссыльнопоселенцев, 1927—1934.

|style="vertical-align: top;"|

|}

Xorjevskaya (Aleksandra)
Xorjevskaya (Aleksandra)
Xorjevskaya (Aleksandra)